kardosdrur/scandi-wiki huggingface dataset:
Die Dumme Dänen

Die Dumme Dänen er et dansksproget band dannet i 2005 med elementer fra rap og heavy metal.

Historie 
Bandet er oprindeligt dannet af Nicolai Schneekloth og Clemens Legolas Telling, som mødte hinanden til et privat arrangement i 2005, hvor de spiller sammen for første gang. 

I 2005 afholdes der bas- og trommeauditions med forskellige musikere fra det københavnske musikmiljø. Her fik bandet to nye medlemmer: Troels Drasbech på trommer og Nikolai Storr-Hansen på bas. Nikolai Storr-Hansen vælger i foråret 2007 at forlade Die Dumme Dänen. Han erstattes af bassisten Jakob Falgren som spiller 11 koncerter af bandets næsten 60 jobs store forårstour. Da Jakob Falgren bliver tilbudt at spille verdenstour med James Morrison står Die Dumme Dänen igen uden bassist. Bandet spiller resten af 2007 touren færdig med bassisten fra bandet "A Kid Hereafter", Hans Find Møller.

Die Dumme Dänen 

Die Dumme Dänen signer i 2006 med majorlabel Sony/BMG med Jon Schumann som A&R og bookingbureauet KML(Keep Music Live) med Anders Reenberg som manager.
Die Dumme Dänen udgiver samme år pladen "Spænd Hjelmen". Pladens tekstuelle univers kredser om flere samfundsaktuelle betragtninger med udgangspunkt i en opsang til den danske befolkning. Pladen leverede tre singler og videoer til numrene "Kanal Nul" og "Kors Og Flag" og "Sommerpunk", hvor de to første singler hittede en del på de danske radio og TV stationer. "Kanal Nul" gik ind som nummer 2 på DR´s Boogie listen, hvor den lå i top fem placeringer i 8 uger samt lå i rotation på landets radiostationer. "Kors og Flag" gik ind som nummer 1 to steder i DK! Den gik ind som nummer 1 på DR´s "Boogie Listen" hvor den lå med top fem placeringer i 7 uger. Ydermere gik "Kors og Flag" ind som nummer 1 på nordjyllands radio ANR, hvor den lå i top 20 placeringer i 17 uger!
Die Dumme Dänen kan også opleves på kunstercombilation pladen "Protestsange.dk" (udgivet på Playground 2006) med protestsangen "Når bomben springer".
Die Dumme Dänen medvirkede i 2007 også i DR´s programmet "Mission Integration" med nummeret "Gør En Forskel", hvor bandet fik til opgave at skrive og indspille et nummer på én uge. På nummeret medvirker desuden parkens direktør Don Ø, Hanne Beck Hansen og DR´s generaldirektør Kenneth Plummer med speaks.

Stil 
Bandets musikalske genre er en blanding mellem heavy metal og rap. Denne blanding er efterhånden en brugt kombination og bandet henter blandt andet inspiration fra bands som Tool, Soundgarden, Helmet, Urban Dance Squad og Public Enemy 

Teksterne er på dansk, og det er Clemens Legolas Telling, der forfatter dem. Musikken er hovedsageligt skrevet af Nicolai Schneekloth og arrangeret i samarbejde med bandets trommeslager Troels Drasbeck

Albums 
Spænd Hjelmen, som har blandt temaerne i lyrikken har stofmisbrug, krigen i Irak, skattegæld og unge mennesker.
Bandet har desuden indspillet 3 videoer til hhv. Kanal Nul, Kors & Flag og "Sommerpunk"
Kan ses på bandets myspace/dedummedanskere samt på youtube.

Eksterne Henvisninger 
 http://www.myspace.com/dedummedanskere 
 http://www.diedummedänen.dk

Musikgrupper fra Danmark
Musikgrupper fra 2005
Apoprotein

Et apoprotein er et protein som mangler en karakteristisk prostetisk gruppe. Selve apoproteinet består kun af aminosyrer, og det er ikke fuldt funktionsdygtigt før det binder sin prostetiske gruppe til sig og bliver til et holoprotein. På tilvarende vis kaldes et enzym henholdsvis uden og med prostetisk gruppe for et apoenzym og et holoenzym.

Et eksempel på et apoprotein er apohæmoglobin, som er proteinbestanddelen af hæmoglobin uden hæm-gruppen.

Se også
 Apolipoprotein

Proteiner
Prostetisk gruppe

En prostetisk gruppe er en del af et protein som ikke består af aminosyrer. Den prostetiske gruppe er ofte essentiel for et proteins eller enzyms aktivitet, og udgør derfor gerne en del af det aktive site. Prostetiske grupper kan være organiske (lipid, sukker, vitamin) eller uorganiske (ioner). Et eksempel på en prostetisk gruppe er hæm-gruppen i hæmoglobin. Uden den prostetiske gruppe kaldes et protein for et apoprotein, og med den prostetiske gruppe benyttes af og til betegnelsen holoprotein.

Prostetiske grupper kaldes sommetider for coenzymer eller cofaktorer, fordi de er essentielle for et proteins funktion.

Eksempler

Vitaminderivater (coenzymer - inkluderer dog også andre organiske forbindelser) 
Der findes en række vitaminer der er essentielle for proteiners funktion:
 Thiamin (vitamin B1)
 Thiaminpyrofosfat
 pyridoxin (vitamin B6)
 pyridoxalfosfat
Derfor er vitaminer så vigtige at indtage med kosten. Udover det virker nogle vitaminer som antioxidanter (C og E).

Uorganiske prostetiske grupper (cofaktorer) 
Denne gruppe består typisk af metalioner:
 jern (i hæm-grupper, f.eks. i cytochrom c oxidase og hæmoglobin)
 zink 
 magnesium (f.eks. i nogle kinaser)
 molybdæn (f.eks. i nitratreduktase).

Se også 
 Apolipoprotein

Biokemi

de:Prosthetische Gruppe
Kunya

Kunya er en type arabisk tilnavn, der beskriver familieforhold. Begge forældre kan have en kunya, der betegner dem som barnets far (abu) eller mor (umm). Kunya er mere formelt end den danske betydning

Hvis min søn hedder Ali, så bliver jeg kaldt for Abu Ali, eller på dansk: Alis far.

Hvis min søsters søn hedder Haydar, så bliver hun kaldt for Umm Haydar, på dansk: Haydars mor.

Når man bruger en persons fulde navn, skal kunya stå foran det egentlige navn. Derfor betyder abū māzin maħmūd på dansk: Mahmud, Mazens far.

Man kan dog også få en Kunya uden at være fader/moder til nogen, men som et slags kælenavn.

Kunya bruges også i betydningen CV og i militær sammenhæng bruges det om stambog/karriereforløb.

På klassisk arabisk, men ikke længere på de talte dialekter, kan abū ændre sig til abā og abī (genstandsfald og ejefald henholdsvis) alt efter ordets plads i sætningens syntaks.
 

Navne
Mellemøsten
Garvebarkeg

Garvebarkeg (Lithocarpus) er en slægt med langt over 100 arter i Sydøstasien og en enkelt i Nordamerika. Det er små eller mellemstore, stedsegrønne træer med læderagtige, spredtstillede blade. Bladranden kan være hel eller tandet. Blomstringen minder om den hos Eg, dog med den forskel at her er den hanlige rakle opret. Frugten minder meget om et agern, men den har en meget hårdt forveddet skal (jf. navnet, som kommer af græsk: lithos = "sten" + carpos = "frø"). Kernen er spiselig hos nogle arter (f.eks. Lithocarpus edulis), men meget stærkt garvesyreholdig og derfor uspiselig hos de fleste andre.

Her beskrives kun de arter, som af og til ses dyrket i Danmark.

 Lithocarpus densiflorus
 Lithocarpus edulis

 Lithocarpus bennettii
 Lithocarpus blumeanus
 Lithocarpus brevicaudatus
 Lithocarpus cleistocarpus
 Lithocarpus corneus
 Lithocarpus fenestratus
 Lithocarpus glaber
 Lithocarpus hancei
 Lithocarpus henryi
 Lithocarpus indutus
 Lithocarpus konishii
 Lithocarpus korthalsii
 Lithocarpus lepidocarpus
 Lithocarpus lindleyanus
 Lithocarpus polystachyus
 Lithocarpus pseudomoluccus
 Lithocarpus sootepensis
 Lithocarpus sundaicus
 Lithocarpus thomsonii
 Lithocarpus truncatus

Note
Myrte

Myrte (Myrtus) er en slægt med én eller højst to arter, som vokser i Sydeuropa og Nordafrika. Det er buske eller små træer med en tætgrenet, rund vækstform. Bladene er læderagtige, modsatte og friskgrønne. Bladranden er hel. Blomsterne er regelmæssige med talrige støvdragere. Frugterne er blå bær.

Her omtales kun den ene art, som sælges til vinterhaver eller som stueplante i Danmark.

 Almindelig Myrte (Myrtus communis)

Den anden art, Myrtus nivellei regnes af mange botanikere for at tilhøre den ovennævnte art. Den findes kun nogle få steder i rester af bjergskove på bjergene inde i Sahara: Tassili n'Ajjer i Algeriet og Tibesti i Tchad.

Planteslægter
Öckerö kommun

Öckerö kommune er en kommune i landskabet Bohuslän i Västra Götalands län i Sverige.

Öckerö betragtes som en del af Göteborgs nordlige skærgård. Kommunen består af ti beboede øer, som alle ligger mellem Vinga og Marstrand. Øerne er Grötö, Hyppeln, Källö-Knippla, Björkö, Fotö, Hälsö, Kalvsund, Rörö, Hönö och Öckerö.

Kommuner i Västra Götalands län
Råbymagle

Råbymagle er en landsby i Borre Sogn på Møn beliggende langs Søndre Landevej - 2 kilometer syd for Borre. Råbymagle hører ind under Vordingborg Kommune og tilhører Region Sjælland. 

Råbymagle (magle = "store") omtales omkring 1370 "Roby" og 1508 "Rabymagle". Navnet betyder "Byen hvor der er rådyr"

Huse og personer i Råbymagle 

Købmanden i Råby (Søndre Landevej 47) åbnede i 1928. Forretningens første kunde var smedemester Bernhard Holms søn Egon, som købte en flaske cognac med hjem til sine forældre. Det var Jenny og Einer Hansen, som drev købmandsforretningen, som lukkede i 1961. 

Doktorboligen i Råbymagle (Søndre Landevej 51) blev opført i 1876. På det tidspunkt hørte Råbymagle under Klintholm Gods, og godsejer Carl Sophus Brønnum Scavenius fik bygget doktorboligen for at spare penge ved at sende de syge landarbejdere mfl. til lokal behandling frem for til et fjernere beliggende sygehus. Fra starten af 1920'erne blev Doktorboligen lavet om til pensionat. I perioden 1939-1943 boede i forbindelse med bygningen af Møn-broen en masse broarbejdere i huset. I dag bor Aase Nielsen og Casper Deleuran i Doktorboligen.  

Maleren Gudrun Poulsen boede i en periode op til slutningen af 1970'erne i Råbymagle (Søndre Landevej 41A).

Billedgalleri

Kilder 
 Trap, J. P. Danmark. Præstø Amt. Bind IV, 5. udg., 1955.

Niels E. Holm, og Egon Holm, sønner af smedemester Bernhard Holm (f 1894, d 1964),

Casper Deleuran

Noter 

Borre
Lokaliteter i Vordingborg Kommune
Coheed and Cambria

Coheed and Cambria også kaldt Co&Ca er et rock / progressive rock band.
Coheed and Cambria blev samlet i 1999, under navnet "Shabutie", men startede officielt i 2001.

Coheed & Cambrias historie går tilbage til gruppen Beautiful Loser, som forsanger Claudio Sanchez var med til at starte i 1995. Denne gruppe tog efter nogle medlemsudskiftinger navneforandring til Naked Prey, og efter endnu en serie rokader blev de i 2001 til Coheed & Cambria.

Bandnavnet stammer fra forsanger Claudio Sanchez' forfatter-egenskaber. Han står bag tegneserien The Amory Wars, en række sci-fi-heltehistorier i stil med Star Wars og The Matrix, og hovedpersonerne i serien hedder Coheed og Cambria Killgannon. Coheed & Cambrias plader handler også om personer og episoder fra 'The Amory Wars', og det er planen, at udgive fem plader med dette tema.

Bandets album, Good Apollo I'm Burning Star IV, Volume One: From Fear through the Eyes of Madness, fra 2005 fik fantastiske anmeldelser i hele Danmark, og samtidig var gruppen meget tæt på at få et bredt hit i Danmark, da sangen "Welcome Home" blev valgt som temaet til EM for Damehåndboldslandsholdet.

I de senere år har Coheed & Cambria været ramt af en del medlemsudskiftninger, bl.a. var Foo Fighters' trommeslager Taylor Hawkins med i gruppen for en kort bemærkning. I øjeblikket er det dog Chris Pennie fra The Dillinger Escape Plan, der er bandets trommeslager.

I 2006 blev Coheed & Cambria nomineret for "Best Live Band" og "Best International Band" i Metal Hammer. Samtidig blev de udråbt til "de nye Led Zeppelin" af samme blad. I den anledning udtalte Sanchez, at Led Zeppelin sammen med Pink Floyd, Black Sabbath, Thin Lizzy og Iron Maiden var Coheed & Cambrias store idoler, og at det netop var denne række af store rockgrupper, der havde inspireret ham til selv at træde ind i rock-verden. Sanchez' stemme er ofte blevet sammenlignet med den legendariske sanger Geddy Lee fra gruppen Rush, idet de begge har en enorm stemmekapacitet samt et særdeles bredt register, der gør dem i stand til at nå de helt lyse toner.

Diskografi

Albums 
 2002: The Second Stage Turbine Blade
 2003: In Keeping Secrets of Silent Earth: 3
 2005: Good Apollo I'm Burning Star IV, Volume One: From Fear through the Eyes of Madness
 2007: Good Apollo, I'm Burning Star IV, Volume Two: No World for Tomorrow
 2010: The Year Of The Black Rainbow
 2012: The Afterman: Ascension
 2013: The Afterman: Descension
 2015: The Color Before the Sun
 2018: Vaxis – Act I: The Unheavenly Creatures

Referencer 
 Coheed & Cambria på DRs musikleksikon

Fra DR's Musikleksikon
Progressiv rock-grupper
Rockgrupper fra USA
Richard D. Ryder

Richard D. Ryder (født 1940) er en britisk psykolog som, efter at have udført psykologiske eksperimenter på dyr, begyndte at tale imod dyreforsøg og blev en af pionererne indenfor den moderne dyrefrigørelsesbevægelse. Han var Mellon Professor ved Tulane University, New Orleans, og er forfatter af Painism: A Modern Morality og Putting Morality Back into Politics.

Han er tidligere formand for Royal Society for the Prevention of Cruelty to Animals, og tidligere præsident for Britain's Liberal Democrat Animal Protection Group. Siden april 2004 har han været parlamentarisk konsulent for Political Animal Lobby.

Ryder var også bidragsyder til den indflydelsesrige Animals, Men and Morals: An Inquiry into the Maltreatment of Non-humans (1972) redigeret af Roslind og Stanley Godlovitch samt John Harris. Det var i en anmeldelse af denne bog for New York Review of Books at Peter Singer, nu Ira W. DeCamp Professor i bioetik ved Princeton University, fremsagde de grundlæggende argumenter, baseret på utilitarisme, som i 1975 blev til Animal Liberation, dyreretsbevægelsens "bibel".


Speciesisme og painism 
Ryder opfandt begrebet speciesisme i 1970 mens han lå i badet, og brugte det for første gang i en privat printet pamflet udgivet i Oxford samme år.

Han kalder sin nuværende synsvinkel på ikkemenneskers moralske status for painism (litt. "smertisme"), og mener at alle væsner som føler smerte fortjener rettigheder. Painism kan ses som en tredje vej mellem Peter Singers utilitaristiske synspunkt og Tom Regans deontologiske syn på rettigheder. Det kombinerer det utilitaristiske syn om at moralsk status kommer fra evnen til at føle smerte med rettighedssynet som forbyder os at bruge andre til at nå vores egne mål. 

Han har kritiseret Regans kriterie om naturlig værdi, og siger at alle væsner som føler smerte har naturlig værdi. Han har også kritiseret den utilitaristiske ide om at udnyttelsen af andre kan retfærdiggøres hvis der er en samlet fremgang i glæde, og siger at: "Et af problemerne med det utilitaristiske syn er at for eksempel et offer for gruppevoldtægts lidelse kan retfærdiggøres hvis voldtægten giver voldtægtsmændene en større sum nydelse."  Dette er dog senere blevet "rettet" i Singers præferenceutilitarisme.

 Henvisninger 
 Animal Rights Library, udvalg af Ryders artikler om dyrs rettigheder. 

 Dr Richard D. Ryder – Officiel webside , Ryders biografi, bibliografi og kontaktdetaljer. 

 Ryder, Richard. "All beings that feel pain deserve human rights", The Guardian'', 6. august 2005

Eksterne henvisninger 
 Brute Ethics med bl.a. den omfattende Animal Ethics Encyclopedia 

Dyrs rettigheder
Psykologer fra Storbritannien
Aktivister fra England
Blandingsøkonomi

Blandingsøkonomi er et økonomisk system, som er et kompromis mellem en helt ureguleret markedsøkonomi og en planøkonomi, idet rammerne for de privatejede virksomheder i det blandingsøkonomiske samfund fastlægges og reguleres af staten.

I en blandingsøkonomi er det som i en markedsøkonomi generelt karakteristisk, at produktionsapparatet overvejende består af privatejede og profitmaksimerende virksomheder. Et blandingsøkonomisk land er således også kapitalistisk funderet, men de statslige indgreb i virksomhedernes drift kan være betydelig. Det er også typisk for en blandingsøkonomi, at staten selv står for produktionen af forskellige ydelser (f.eks. inden for uddannelse, sundhedsvæsen, forsyningsvirksomhed og anden infrastruktur), som i større eller mindre grad er organiseret på markedslignende vilkår.

Langt de fleste lande i verden har i dag principielt en eller anden grad af blandingsøkonomi, idet der stort set overalt finder indgreb i markedskræfterne sted. Ligeledes står det offentlige i praktisk taget alle lande for produktionen af tjenesteydelser som forsvar, retsvæsen mv. Ofte bruges begrebet dog mere snævert om lande, hvor det offentlige også står for produktion af varer, der ellers normalt fremstilles i den private sektor.

Eksterne henvisninger 
 Den Store Danske: Blandingsøkonomi

Makroøkonomi
Paramagnetisme

Paramagnetisme er en egenskab for visse materialer. En materialeprøves enkelte atomer er at betragte som magnetiske dipoler, dvs. har en sydpol og en nordpol, og når de udsættes for et udefrakommende magnetfelt, vil de rette sig ind efter dette, så hele materialeprøven samlet set bliver en magnetisk dipol. Hvis magnetfeltet fjernes, vil atomerne igen rykke sig rundt tilfældigt, og magnetiseringen forsvinde.

Fodnoter 

Magnetisme
International handel med primater

Den internationale handel med primater betyder af omkring 32.000 indfangede vilde primater blev solgt på internationalt plan hvert år. De bliver solgt som mad, til brug i dyreforsøg, til udstilling i zoologiske haver og cirkusser og til privat brug som kæledyr.

USA importerer omkring en tredjedel af alle primater solgt internationalt, Storbritannien følger som nummer to. Japan, Rusland, Holland, Frankrig og Taiwan rangerer også blandt de mest importerende lande. Primaterne eksporteres fra Indonesien, Malaysia, Kenya, Thailand, Filippinerne, Mauritius og Kina, hvor de lever frit i naturen.

Dyrene fanges af lokale landsbyboere og bønder, som sætter fælder med net eller kasser. Hele familier kan blive fanget i nettene, hvorefter uønskede dyr dræbes og sælges som mad. Dem som overlever tages til lagere i kasser, nogle gange uden mad eller vand. Lagrene er overbefolkede og beskidte; primaterne er muligvis ikke i stand til at stå op i kasserne, og mange dør. Andre sorteres fra fordi de er syge, for tynde eller for gamle. Hunner og unger er de mest eftertragtede. Ifølge en undersøgelse fra 1992 foretaget af British Union for the Abolition of Vivisection, bliver op til 75% af primaterne dræbt på lageret.

Se også
Dyreforsøg
Nafovanny

Henvisninger
Howard, Linda & Jones, Dena. "Trafficking in Misery: The Primate Trade", Animal Issues, Udgave 31, Nummer 3, efteråret 2000.
"Next of kin" , British Union for the Abolition of Vivisection.

Dyrs rettigheder
Arvid Müller

Arvid Jacob Louis Müller (2. april 1906 i København – 1. juli 1964 i Ordrup) var en dansk viseforfatter og manuskriptforfatter.

Müller arbejdede ofte sammen med broderen Børge Müller, ligesom han fra 1928 begyndte et samarbejde med Ludvig Brandstrup. Han var fra 1933 til 1936 bosat i London, Wien og Berlin, hvor han arbejdede for danske musik- og teaterforlag. Fra 1936 til 1940 arbejdede han hovedsageligt som revyforfatter.

Arvid Müller ligger begravet på Ordrup Kirkegård ved København.

Filmografi 
 Odds 777 (1932) (sangtekster)
 Skal vi vædde en million? (1932) (sangtekster)
 Tretten år (1932) (sangtekster)
 Nyhavn 17 (1933) (sangtekster)
 De blaa drenge (1933) (sangtekster)
 Tag det som en mand (1941) (manuskript)
 Ballade i Nyhavn (1942) (manuskript)
 Baby på eventyr (1942) (manuskript)
 Brevet fra afdøde (1946) (manuskript)
 Far betaler (1946) (manuskript)
 Stjerneskud (1947) (sangtekster)
 Op og ned langs kysten (1950) (manuskript)
 Min kone er uskyldig (1950) (manuskript)
 Op og ned langs kysten (1950) (manuskript)
 Alt dette og Island med (1951) (manuskript)
 Rekrut 67 Petersen (1952) (drejebog)
 Den kloge mand (1956) (sangtekster)
 Den store gavtyv (1956) (manuskript)
 Kispus (1956) (sangtekster)
 Englen i sort (1957) (manuskript)
 Styrmand Karlsen (1958) (sangtekster)
 Pigen og vandpytten (1958) (sangtekster)
 Styrmand Karlsen (1958) (musik)
 Kærlighedens melodi (1959) (sangtekster)
 Charles' tante (1959) (manuskript)
 Vi er allesammen tossede (1959) (manuskript)
 Kærlighedens melodi (1959) (manuskript)
 Den grønne elevator (1961) (drejebog)
 Støv på hjernen (1961) (manuskript)
 Sømænd og svigermødre (1962) (drejebog)
 Den kære familie (1962) (manuskript)
 Det støver stadig (1962) (manuskript)
 Den kære familie (1962) (manuskript)
 Tre piger i Paris (1963) (manuskript)
 Greven på Liljenborg (Alt for kvinden) (1964) (manuskript)
 Landmandsliv (1965) (sangtekster)

Eksterne henvisninger 
 
 

Manuskriptforfattere fra Danmark
Digtere fra Danmark
Dansksprogede forfattere fra Danmark
Læsket kalk

Læsket kalk, kulekalk, tørlæsket kalk (trivialnavne), calciumhydroxid (kemisk navn) eller kalciumhydroxid (Retskrivningsordbogen), Ca(OH)2, er den kemiske forbindelse, der dannes, når man læsker brændt kalk ved at tilføre vand.

Den brændte kalk bliver fremstillet ved at opvarme kalk, indtil al CO2 er afgivet. Derved har man skaffet sig en metalilte, nemlig calciumoxid (CaO), som meget let går i forbindelse med vand, så der dannes læsket kalk. Den kaldes også kalkvand. Da læsket kalk er en stærk base, er den ætsende. Læsket kalk kan blandes med sand, sådan at man fremstiller kalkmørtel. Den læskede kalk afgiver efterhånden vand og optager kuldioxid, CO2, fra luften. På den måde hærder mørtlen, og der dannes atter kalk, CaCO3. Kalken binder sig til sandet i mørtlen og fugen bliver hård. Hele denne proces kaldes også "mørtelkredsløbet".

På samme måde som man kan se, hvornår levende organismer har optaget CO2 fra luften, og ved at lave en kulstof-14 prøve, kan også mørtels indhold af kulstof undersøges og dermed vise hvor gammel mørtlen er. Forskere fra Aarhus Universitet har med denne metode f.eks. kunne bestemme alderen på gamle kirker på Gotland i Sverige.

Når læsket kalk anvendes som tilsætningsstof i fødevarer betegnes stoffet E 526.

Calciumforbindelser
Byggematerialer
Oxygenforbindelser
Salte
Kalk
United States Navy SEALs

Navy SEALs er en af den amerikanske flådes kommandosoldater. Det er en specialenhed, der blev oprettet i 1962 som en moderniseret udgave af Underwater Demolition Team (UDT). SEAL står for Sea, Air and Land, og enheden løser opgaver inden for ukonventionel krigsførelse, anti-terrorisme og opklaringsmissioner.

Efter bestået basisuddannelse (BUD/S) og efterfølgende SEAL Qualification Training (SQT) har medlemmerne lov til at bære mærket Special Warfare Badge. Det er et af de lettest genkendelige symboler for amerikanske specialstyrker og bæres normalt sammen med flådens faldskærmsvinger, der tildeles efter 10 faldskærmsspring.

BUD/S er et halvårs optagelseskursus, der kun kan søges af mænd. Frafaldet er stort. Som en del af kurset skal aspiranterne gennem den berygtede "helvedesuge" (Hell Week). Her træner aspiranterne basale evner inden for kampdykning, sprængningstjeneste og infanteritaktik. Efter BUD/S følger et faldskærmskursus i Fort Benning. Inden optagelse i et af korpsets teams, gennemgår aspiranterne det såkaldte SQT-kursus (SEAL Qualification Training) med træning i taktiske færdigheder som våbentræning, nærkamp, orientering, sprængningstjeneste, vinterkrigstjeneste og sanitetstjeneste.

For at ligne de tropper, de støtter, bruger Navy SEALs modificerede versioner af det amerikanske forsvars forskellige camouflageuniformer.

Navy SEALs på TV 
Der er lavet film, spil og tv-serier om Navy SEALs og om korpsets missioner.

Film 
 SEAL Team Six: the Raid on Osama Bin Laden (2012).
 SEAL Team 8: Behind Enemy Lines (2014).
 Lone Survivor (2013).
 Act of Valor (2012).
 The Finest Hour (1991).
 Navy SEALs (1990).
 Captain Phillips (2013).
 American Sniper (2014).

Spil 
 Tom Clancy's Rainbow Six: Siege.
 Medal of Honor: Warfighter (MoHW) - Tier 1 operatorene også kendt som "AFO Neptune", er DEVGRU.
 Splinter Cell: Blacklist - Sam Fisher-karakteren man spiller er eks-SEAL.
 Deep Fear.
 Call of Duty: Modern Warfare 2 - mulighed for at spille SEALs i få multiplayer-baner.
 Call of Duty: Modern Warfare 3.
 Call of Duty 4: Modern Warfare.

Serier 
 SEAL Team.
 Hawaii-Five-O.
 Nikita.
 NCIS – "unSEALed".
 Seven Days.
 Lone Target – hvor ex-SEAL Joel Lambert skal flygte fra andre eliteenheder.
 "Six".

Se også 
 United States Naval Special Warfare Development Group (SEAL Team Six) – SEALs specialenhed.
 USSOCOM.

Eksterne henvisninger 

 United States Navy SEALs officielle hjemmeside 
 Navy Seals: De bedste af de bedste

Navy SEALs
Etableret i 1962
United States Navy
Navy SEALs